Diari Oficial de la Generalitat Valenciana


Sumari del DOGV 5586, del 28-08-2007 (2007/10171)

Ampliació del termini d'informació pública conjunta relativa a la sol·licitud de concessió per a l'ampliació i l'explotació del port esportiu les Fonts, al terme municipal d'Alcalà de Xivert - Alcossebre (Castelló).
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5586

Data del DOGV
:   28-08-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/10522


Data del document
:   10-08-2007

Organisme emissor
:   Conselleria d'Infraestructures i Transport

Tipus de document
:   Informació Pública

Anàlisi jurídica

Ampliació del termini d'informació pública conjunta relativa a la sol·licitud de concessió per a l'ampliació i l'explotació del port esportiu les Fonts, al terme municipal d'Alcalà de Xivert - Alcossebre (Castelló). [2007/10946]  
Mitjançant una Resolució, del director general de Transports, Ports i Costes, de 6 de juny de 2007, es va acordar iniciar la tramitació de l'expedient de concessió per a la construcció i l'explotació de l'ampliació del port esportiu les Fonts, i sotmetre a informació pública conjunta, per període de trenta dies, el corresponent estudi de viabilitat, compost per avantprojecte d'obra amb estudi de dinàmica litoral, l'estudi d'impacte ambiental i l'estudi d'integració paisatgística.  
La publicació en el DOCV de l'anunci de la informació pública acordada es va produir el 31 de juliol de 2007, i s'inicia el còmput del període el següent dia 1 d'agost de 2007, de manera que finalitzaria el dia 5 de setembre del mateix any.  
De conformitat amb el que disposen els articles 227.4 del Text Refós de la Llei de Contractes de les Administracions Públiques, i apreciada la concurrència de la complexitat de la documentació exposada i la coincidència del període d'exposició amb el mes d'agost de 2007 derivada de la data de la seua publicació.  
D'acord amb les facultats conferides per l'article 11 del Reglament Orgànic i Funcional de la conselleria d'Infraestructures i Transport, aprovat per Decret del Consell 117/2007, de 27 de juliol, el secretari autonòmic d'Infraestructures i Transport ha acordat en esta mateixa data:   
Ampliar el termini d'informació pública conjunta de l'estudi de viabilitat de concessió administrativa per a l'ampliació i l'explotació del port esportiu les Fonts, compost per avantprojecte d'obra amb estudi de dinàmica litoral, l'estudi d'impacte ambiental i l'estudi d'integració paisatgística, per un termini d'un mes, comptador des del mateix dia del venciment del període inicial o, en cas de ser posterior, des del següent al de la publicació d'este anunci.  
Durant el període total d'exposició pública els interessats podran examinar el projecte i presentar al·legacions.  
Llocs d'exposició:  
- València: conselleria d'Infraestructures i Transport. Divisió de Ports, Aeroports i Costes: Servici de Planificació, Projectes i Obres de Ports i Costes. Av. Blasco Ibáñez 50, 2a planta. 46026 València.  
- Alcalà de Xivert-Alcossebre: Ajuntament. C/ Puríssima, 23. 12228 Alcalà de Xivert - Alcossebre (Castelló).  
València, 10 d'agost de 2007.- El secretari autonòmic d'Infraestructures i Transport: Victoriano Sánchez-Barcaiztegui Moltó.